ได้ทานยาคุมฉุกเฉินไปเมื่อวันที่20กว่าๆและประจำเดือนได้มาจนหมดสนิทในวันที่1 วันที่2มีเพศสัมพันธ์กับแฟนแต่ถุงยางอนามัยเกิดแตกเเละมีการหลั่งใน จึงทานยาคุมฉุกเฉินอีกครั้ง แต่จนวันที่6 ก็ยังไม่มาแบบนี้จะท้องมั้ยคะ? นับตั้งแต่วันที่ทานก็5วันแล้ว ปล.ประจำเดือนของเดือนที่แล้วมาปกติ เท่ากับเดือนที่แล้วประจำเดือนได้มา2รอบ
สวัสดีค่ะ หากหลังจากทานยาคุมฉุกเฉินไปในวันที่ 20 กว่าๆ แล้วมีเลือดออกในวันที่ 1 ต.ค.เลือดดังกล่าว น่าจะเกิดจากผลของยาคุมฉุกเฉิน ไม่ใช่ประจำเดือนจริงๆ (หากไม่ใช่ช่วงที่ประจำเดือนจริงๆ ควรจะมา)เมื่อได้ทานยาคุมฉุกเฉินไปในวันที่ 2 ต.ค. อีก หลังจากที่ทานยาไปประมาณ 1 สัปดาห์ ไม่จำเป็นต้องมีเลือดออกมาค่ะ ซึ่งการที่ไม่มีเลือดออกมา ก็ไม่ได้เป็นการบ่งชี้ว่าจะมีการตั้งครรภ์เกิดขึ้นสำหรับประจำเดือนจริงๆ นั้น อาจไม่สามารถบอกได้ว่าจะมาเมื่อไหร่ เนื่องจากได้ทานยาคุมฉุกเฉินไปถึง 2 ครั้งในเวลาห่างกันไม่นาน ย่อมมีผลทำให้ประจำเดือนมาผิดปกติได้แนะนำว่าหากมีเพศสัมพันธ์บ่อยครั้ง ไม่ควรใช้ยาคุมฉุกเฉินเป็นประจำ เพราะจะทำให้รังไข่ทำงานผิดปกติ มีเลือดออกผิดปกติ รวมถึงเสี่ยงต่อการตั้งครรภ์นอกมดลูกได้ นอกจากนี้ ยาคุมฉุกเฉินนั้น ถือว่ามีประสิทธิภาพไม่สูงมาก เมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด หรือแม้แต่ถุงยางอนามัย ก็ถือว่ายังมีประสิทธิภาพสูงกว่า